หุ่นยนต์มือปราบผู้พิทักษ์แจนเปอร์สัน

หุ่นยนต์มือปราบผู้พิทักษ์แจนเปอร์สัน () เป็นภาพยนตร์โทคุซัทสึแนวเมทัลฮีโร ลำดับที่ 12 ออกอากาศครั้งแรกเมื่อวันที่ 1 กุมภาพันธ์ ค.ศ. 1993 และจบลงเมื่อวันที่ 24 มกราคม ค.ศ. 1994 โดยออกอากาศทุกวันอาทิตย์เวลา 8:00 ถึง 8:30 น. ทางสถานีโทรทัศน์ทีวีอาซาฮีรวมทั้งสิ้น 50 ตอนและมีตอนพิเศษทางภาพยนตร์อีก 1 ตอน

เรื่องย่อ

ตัวละคร

ตัวละครหลัก 
แจนเปอร์สัน (ジャンパーソン)
หุ่นยนต์เกราะสีม่วงผู้ที่มีความยุติธรรมและความถูกต้องเป็นหุ่นยนต์สายตรวจจากกรมตำรวจแห่งชาติเพื่อปกป้องการก่อการร้ายและต่อสู้อย่างยุติธรรม มีร่างกายที่แข็งแกร่งเท่าหุ่นยนต์ธรรมชาติ มีอุปกรณ์การต่อสู้จำนวนมาก และสามารถรับรู้ความรู้สึกและอารมณ์ของมนุษย์
เมื่อแจนเปอร์สันออกปฏิบัติการหรือต่อสู้กับอาชญากรแจนเปอร์สันจะถอดเสื้อแจ็กเก็ตสีดำและใส่หน้ากากเพื่อออกปฏิบัติการ
ในอดีตแจนเปอร์สันมีชื่อว่า MX-A1 แต่ด้วยเกิดความผิดพลาดครั้งใหญ่ทำให้ MX-A1 เกิดมีอาการคลุ้มคลั่งจนทางตำรวจให้กำจัดแต่ว่าคาโอรุหนึ่งในสมาชิกที่สร้าง MX-A1 จึงได้นำหุ่น MX-A1 มาดัดแปลงเป็นแจนเปอร์สันไปในที่สุด
MX-A1
หุ่นยนต์รูปแบบเดิมของแจนเปอร์สัน ถูกสร้างโดยกรมตำรวจนครบาลโตเกียว เป็นหุ่นยนต์ที่สร้างจากความร้อนสูงและติดอาวุธหนักภายในตัว มีลักษณะเป็นหุ่นยนต์สีเขียว, ตาขวาติดกล้องขนาดเล็กและด้านหลังติดแบ็คแพ็ค
ในการทดสอบครั้งแรกของ MX-A1 ได้เกิดผิดพลาดขึ้นมาหลังจากการทดสอบเบื้องต้น ทำให้โปรแกรมข้อมูลความถูกต้องผิดปกติ จนทำให้โครงการนี้กลายเป็นสิ่งผิดกฎหมาย

ตัวละครประจำช่วงแรก 
โคโมริ โคจิโร่ (小森 好次郎)
ทาไคโดะ ชิโร่ (高井戸 志郎)
นายตำรวจลูกน้องของโคโมริ
วาคาบายาชิ อากิ (若林 アキ)
นักข่าวของช่อง JBC สนใจเรื่องเกี่ยวข้องกับแจนเปอร์สัน มักขัดแย้งกับโคโมริ

ตัวละครประจำช่วงกลางเรื่อง 
ซาเองุระ คาโอรุ (三枝 かおる) (ตั้งแต่ตอนที่ 17)
นักวิทยาศาสตร์สาวผู้ดัดแปลง MX-A1 ให้กลายเป็นแจนเปอร์สัน ทำหน้าที่เป็นผู้ช่วยของแจนเปอร์สันในเหตุการณ์ต่างๆ สามารถซ่อมแซมหุ่นยนต์ทุกชนิดรวมถึงสร้างหุ่นยนต์ตัวปลอม
ซาเองุระ ชูเฮย์ (三枝 周平)
น้องชายของคาโอรุ
กันกิ๊บสัน (ガンギブソン) (ตั้งแต่ตอนที่ 21)
หุ่นยนต์ของนีโอกิลด์ในช่วงแรกเป็นศัตรูของแจนเปอร์สันและต้องการต่อสู้กับแจนเปอร์สันอย่างยุติธรรม ชอบปฏิบัติการลุยเดียวโดยไม่สนใจใคร ภายหลังจากการตายของแครอลและความไม่เห็นด้วยของนีโอกิลด์ที่กำจัดแจนเปอร์สันโดยไม่ยุติธรรม ทำให้กันกิ๊บสันเริ่มสังหารหุ่นยนต์ของนีโอกิลด์ที่แฝงตัวเป็นประชากร แต่ด้วยความช่วยเหลือของแจนเปอร์สันที่ช่วยหลุดพ้นจากการควบคุมของเรเรจู ทำให้กลายเป็นคู่หูและเพื่อนของแจนเปอร์สันไปในที่สุด
อัลจีโก้ (アールジーコ) (ตั้งแต่ตอนที่ 31)
หุ่นยนต์ A.I. ขนาดเล็กที่ถูกสร้างขึ้นเพื่อคอยช่วยเหลือแจนเปอร์สันมีน้ำเสียงคล้ายเด็กผู้ชาย มีความสารมารถวิเคราะห์การโจมตีรูปแบบต่างๆ โดยมักเรียกชื่อต่างๆ เช่น แจนเปอร์สัน เป็น แจนเปอร์จัง, กันกิ๊บสัน เป็น กันโมโดคิ, คาโอรุ เป็น มามี๊ เป็นต้น

ตัวละครอื่นๆ 
อิชิซากิ มิซาโตะ (石崎ミサト) (ตอนที่ 11)
แมชชีนกัน โจ (マシンガン ジョー)
อาชญากรที่ตำรวจหมายตัวถูก SS-N จับตัวโดยการใช้ครีมแปลงโฉมร่างกายโดยใช้โจเป็นตัวต้นแบบของครีมเปลี่ยนรูปร่าง
แครอล (キャロル)
หนึ่งในสมาชิกของนีโอกิลด์เป็นคนรักของกันกิ๊บสัน ทำหน้าที่เป็นคู่หูของกันกิ๊บสันสามารถต่อสู้ด้วยดาบเป็นหลัก ถูกทำลายจากการระเบิดฐานทัพกองทัพหุ่นยนต์ของนีโอกิลด์
ไจโร (ジャイロ) (ตอนที่ 23)
หุ่นยนต์ที่ทำหน้าที่เป็นคนสอนกีฬาให้กับเด็กๆ และเป็นหุ่นที่นีโอกิลด์สร้างขึ้นมาแต่ไม่สามารถต่อสู้ ถูกกันกิ๊บสันโจมตีแต่ถูกซ่อมแซมโดยคาโอรุ
นารุมิ เคอิจิ (鳴海圭一)
หนึ่งในสมาชิกทีมนักวิทยาศาสตร์ผู้สร้างหุ่น MX-A1 ปรากฏตัวถึง 2 ครั้งด้วยกันในครั้งแรกเป็นศาสตราจารย์ฝ่ายจัดการหุ่นยนต์ในคุกและช่วยให้แจนเปอร์สันสืบเกี่ยวข้องกับคุกหุ่นยนต์ที่ถูกภายใต้ในนีโอกิลด์ ในครั้งที่ 2 นารุมิเป็นผู้ที่รู้เรื่องโทคิซาเนะที่กำลังสร้างโครงการที่ 2 ของ MX-A1 ที่ชื่อไบโอบอร์กแต่ถูกจับได้และหลบหนี แต่ได้เสียชีวิตจากการโจมตีของบิลโกลดี้โดยก่อนตายได้บอกผู้ที่สร้างไบโอบอร์ก
โทคิซาเนะ โทโกโร่ (時実小五郎)
หนึ่งในสมาชิกทีมนักวิทยาศาสตร์ผู้สร้างหุ่น MX-A1 เป็นอาจารย์ของคาโอรุและเป็นผู้สร้างโครงการไบโอบอร์กโดยใช้ร่างของทาเทวาคิในการดัดแปลงรวมถึงสร้างมิติเขาวงกต
เจลโซมีน่า (ジェルソミーナ)
หุ่นยนต์เพศหญิง เป็นคนรักของไซเลนท์ ถูกบิลโกลดี้สังหารเพื่อเป็นเครื่องมือในการกำจัดแจนเปอร์สัน
ทาซากิ ซาโตชิ (田崎智)
ที่ปรึกษาด้านบุคคลของโครงการวันจี้ ต้องการให้กันกิ๊บสันเป็นบอดี้การ์ดเพื่อตรวจดูฐานทัพลับ มีหน้าตาคล้ายกับจอร์จ มาคาเบะ จนกลายเป็นแผนส่วนหนึ่งในการทำลายฐานทัพลับของแจนเปอร์สัน
โบนี่ (ボニー)
หุ่นยนต์พ่อบ้านของเบนและมาคาเบะ ถูกตำรวจยิงเนื่องจากขัดขวางการทำงานเจ้าหน้าที่จนทำให้ ทั้งสองเกิดความแค้นต่อมนุษย์ที่ทำร้ายหุ่นยนต์
ทาจิบานะ จุนโกะ (橘順子)
หนึ่งในทีมผู้ดัดแปลงไบโอบอร์ก และล่วงรู้แผนการของทาเทวาคิ แต่ถูกจับได้และลี้ภัยต่างประเทศตามคำแนะนำของคาโอรุ โดยใช้หุ่นยนต์ปลอมมาบังหน้า

อาวุธและอุปกรณ์ของแจนเปอร์สัน 
แจนเปอร์สัน การ์ด
การ์ดรูปแบบนามบัตรของแจนเปอร์สันโดยแต่ละใบทำหน้าที่รูปแบบต่างๆเช่น
JP การ์ด
นามบัตรสีเงิน ใช้ได้เมื่อปรากฏตัวและตัวการ์ดจะใช้แสงใส่คู่ต่อสู้เป็นการ์ดที่ใช้บ่อยที่สุด
วอร์นนิ่ง การ์ด
นามบัตรสีเหลือง ใช้ในการแจ้งเตือนหรือห้ามการก่อจลาจลรูปแบบต่างๆ
เดสทรอย การ์ด
นามบัตรสีแดง ใช้ในการทำลายหุ่นยนต์ที่ดัดแปลง
กิลตี้การ์ด
นามบัตรสีน้ำเงิน ทำหน้าที่เรียกให้กำจัดเครื่องมือและอุปกรณ์อาวุธ
คอนแท็กต์การ์ด
นามบัตรสีม่วงทำหน้าที่ ในการติดต่อและเมื่อยามอันตราย โดยจะมอบกับคนที่ถูกช่วยเหลือจากเหตุการณ์ต่างๆ
แจนเดติก
ปีนพกประจำตัวของแจนเปอร์สันโดยสามารถยิงได้ถึง 999 นัด
จิ๊คแคนน่อน
สุดยอดอาวุธที่รวมกับอัลจิโก้และแจนเดติกทำให้กลายเป็นอาวุธรูปร่างปืนใหญ่ขนาดย่อม โดยใช้กระสุนของแจนเดติกจำนวน 999 นัดในการใช้
บัคเก็ตคอนโทรลเลอร์
อุปกรณ์ในการสื่อสารของแจนเปอร์สันทำหน้าที่ในการเรียกยานยนต์ต่างๆ
แจนสติ๊ก
กระบองตำรวจของแจนเปอร์สัน
แจนเบลดเดอร์
ดาบติดตั้งที่แขนขวาของแจนเปอร์สัน
ดูอัลเลเซอร์
ปืนเลเซอร์ที่ต้นขาซ้ายของแจนเปอร์สัน
แจนวัลคัน
ปีนกลของแจนเปอร์สัน
ไวเยอร์พั๊นซ์
หมัดจรวดของแจนเปอร์สัน
เบรกนัคเคิล
หมัดจรวดรุ่นปรับปรุง
อาคไฟเออร์
ปืนพ่นไฟของแจนเปอร์สันทำหน้าที่ในการใช้ไฟเป็นหลัก
นีคิกมิซซายส์
มิซไซล์ส่วนเข่าขวาของแจนเปอร์สัน

ยานพาหนะ 
ดาร์คเจเกอร์
รถยนต์ของแจนเปอร์สัน ตัวรถมีสีดำลายสีม่วง มีลักษณะพิเศษคือสามารถแยกค็อกพิทต่างๆ และสามารถควบคุมอัตโนมัติ เมื่อแยกกับส่วนค็อกพิทจะใช้อาวุธ บิ๊กแคนน่อน ตัวรถยนต์มีต้นแบบมาจาก เชฟโรเลต รุ่น คอนเวทท์
แลนด์เจเกอร์
ตัวรถส่วนหลักของดาร์คเจเกอร์
สกายเจเกอร์
ยานที่ใช้ในการจู่โจมหรือสำรวจทางอากาศ
มารีนเจเกอร์
ยานที่ใช้ในการจู่โจมหรือสำรวจทางน้ำ
ดริลเจเกอร์
ยานที่ใช้จู่โจมหรือสำรวจทางใต้ดิน
เจกัลลิเวอร์
ยานรบขนาดยักษ์ของแจนเปอร์สัน ทำหน้าที่เก็บยานดาร์คเจเกอร์และยูนิตค็อกพิทต่างๆ
แกรนด์เจเกอร์
ยานรบที่่รวมกันระหว่างดาร์คเจเกอร์และเจกัลลิเวอร์

อาวุธและอุปกรณ์ของกันกิ๊บสัน 
กันโวลเวอร์
ปืนพกขนาดสั้นของกันกิ๊บสัน มีความสามารถพิเศษในการควบคุมกระสุนที่ยิง
บรอว์สัน
ปืนพกขนาดยาวของกันกิ๊บสัน มีความสามารถในการยิงกระสุนเลเซอร์ภายในเวลา 80 วินาที
สปินดอลแคนน่อน
กันกิ๊บสันเมดัล

ยานพาหนะ 
GG สเลเยอร์ (กันกิ๊บสัน สเลเยอร์)
มอเตอร์ไซค์ของกันกิ๊บสันเป็นมอเตอร์ไซค์รูปแบบช็อปเปอร์ มีต้นแบบมาจาก ซูซูกิ รุ่น ซาเวจ

กลุ่มองค์กรศัตรู

กิลด์ 
กิลด์ เป็นองค์กรอาญากรรมลับโดยใช้หุ่นยนต์จักรกลพิเศษแฝงตัวเป็นมนุษย์และสร้างความปั่นป่วนของโลกโดยผู้นำคือเบน ฟูจินามิ
เบน ฟูจินามิ (ベン藤波) (ปรากฏตัวในตอนที่ 1 และ 2)
ผู้นำขององค์กรกิลด์ เป็นไซบอร์กและเป็นน้องชายต่างมารดาของจอร์จ มาคาเบะ เกลียดชังมนุษย์เนื่องจากเหตุผลเดียวกันกับจอร์จ สามารถโจมตีด้วยปีนเลเซอร์ที่ติดตั้งอยู่ส่วนแขน
เบน เสียชีวิตจากการโจมตีของแจนเปอร์สันและกดปุ่มระเบิดทำลายฐานทัพเพื่อทำลายแจนเปอร์สันแต่ไม่สำเร็จ
หุ่นยนต์นักฆ่า (暗殺ロボット)
หุ่นยนต์ของกิลด์ มีจำนวน 3 ตัว
หุ่นยนต์ต่อสู้ (戦闘ロボット)
หุ่นยนต์ทหารของเบน มีจำนวน 3 ตัว
หุ่นยนต์พลเมือง (市民ロボット)
หุ่นยนต์ต่อสู้รูปแบบพลเมือง ทำหน้าที่ปลอมตัวเป็นพลเมืองต่างๆ

นีโอกิลด์ 
นีโอกิลด์ เป็นองค์กรที่สืบทอดมาจากกิลด์โดยมีผู้นำคือจอร์จ มาคาเบะโดยทำหน้าที่แบบเดียวกับกิลด์
จอร์จ มาคาเบะ (ジョージ真壁) / มาคาเบะ ชินอิจิโร่ (真壁信一郎) (ตอนที่ 4 - 46)
ผู้นำของนีโอกิลด์ เป็นพี่ชายต่างมารดาของเบนผู้นำองค์กรของกิลด์ที่ล่มสลายไป โดยปกติจะถือลูกเหล็กตลอดเวลา หลังจากที่เบนน้องชายชายของมาคาเบะถูกแจนเปอร์สันโค่นล้มองค์กร จึงโกรธแค้นมากทำให้ฟื้นฟูองค์กรขึ้นมาใหม่ที่แข็งแกร่งกว่าเดิมโดยใช้ชื่อว่านีโอกิลด์ โดยต้องการจะฆ่าแจนเปอร์สันแก้แค้นให้พี่ชายและยึดครองโลกตามเจตนารมย์ขององค์กร
ในอดีตมาคาเบะและเบนอยู่อาศัยในเมืองที่ชื่อว่าบราโว่ทาวน์ซึ่งเป็นบ้านและฐานทัพของนีโอกิลด์ในปัจจุบัน โดยมีหุ่นยนต์รับใช้ที่ชื่อโบนี่มาเป็นเพื่อนให้กับบานาเบะและเบนแต่แล้วมานาเบะได้เห็นเหตุการณ์ที่มนุษย์สังหารหุ่นยนต์และสังหารโบนี่ในขณะที่ห้ามใช้กำลังแก่หุ่นยนต์ ทำให้ทั้งสองพี่น้องเบนและมาคาเบะสาบานว่าจะทำโลกนี้ให้เป็นโลกจักรกลโดยให้มนุษย์เป็นทาสเพื่อแก้แค้นหุ่นยนต์ที่มนุษย์ทำร้าย ภายหลังจากที่เขารู้ตัวว่ามนุษย์และหุ่นยนต์สามารถเป็นเพื่อนกันและอยู่สังคมร่วมกันได้ ทำให้ฆ่าตัวตายและระเบิดฐานทัพตัวเองเพื่อชดใช้ความผิดต่างๆที่เคยก่อการกระทำ
หุ่นยนต์ต่อสู้ กิลแบล็คเกอร์ (近衛兵ロボット・ギルブラッカー)
หุ่นยนต์ทหารละดับล่างของนีโอกิลด์ มีลักษณะคล้ายใบหน้าคนและสวมเกราะสีดำ
หุ่นยนต์องครักษ์ (近衛兵ロボット)
หุ่นยนต์ที่ทำหน้าที่เป็นการ์ดป้องกันมีลักษณะต่างกันกับกิลแบล็คเกอร์ในส่วนใบหน้าและชุด
กิลโกลดอน (ギルゴードン)
ทหารของนีโอกิลด์มีลักษณะคล้ายกิลแบล็คเกอร์ แต่ตัวเกราะเป็นสีทอง
หน่วยรบไซบอร์กนักสู้ (戦闘サイボーグ部隊)
กลุ่มทหารที่รวมตัวกับกิลแบล็คเกอร์, กิลโกลดอนและซิลวาเรล่า
โอเมกา DX (オメガDX) (ตอนที่ 5)
หุ่นยนต์ตัวแรกของนีโอกิลด์สามารถอ่านวิเคราะห์การโจมตีของคู่ต่อสู้ได้อย่างดี
ฟอลคอน 13 (ファルコン13) (ตอนที่ 9)
หุ่นยนต์ของนีโอกิลด์ มีร่างแปลงเป็นนายแพทย์ โดยใช้ร่างมนุษย์ที่เสียชีวิตมาสร้างโรบอทสลีปเปอร์
โรบอทสลีปเปอร์ (ロボットスリーパー)
หุ่นยนต์ที่มีความทรงจำของมนุษย์โดยมีรูปร่างตามร่างของบุคคลนั้นและใช้ชีวิตประจำวันทั่วไป แต่ถูกควบคุมบังคับโดยนีโอกิลด์
เรนทัลโรบอท ชีฟ (レンタルロボット シープ)
หุ่นยนต์รูปแบบให้เช่า ทำหน้าที่รูปแบบต่างๆตามคำสั่ง และเป็นเครื่องมือในการสร้างความวุ่นวายแก่ในเมือง
คัลเลอร์ นาคาชิมะ (カルーラ高島)
สมาชิกของนีโอกิลด์เป็นหุ่นยนต์เพศหญิงแต่งชุดคล้ายผู้ชาย มีหน้าที่เป็นประธานของบริษัทจัดการเช่าหุ่นยนต์
U-2 (ตอนที่ 14)
หุ่นยนต์เพศชาย ทำหน้าที่เป็นนักวางระเบิด
ดอลล์แมน (ドールマン) (ตอนที่ 14)
หุ่นยนต์ต่อสู้เพศชาย เป็นผู้สังหาร U-2
R หมายเลข 3 (R3号) (ตอนที่ 16)
หุ่นยนต์ไซบอร์กเพศชาย
ฮิมุโระ (氷室) (ตอนที่ 21)
สมาชิกของนีโอกิลด์ เป็นหุ่นยนต์ต่อสู้และเป็นผู้คุมคุกหุ่นยนต์
ซิลเวอเรล่า (シルバレラ) (ตอนที่ 29 - 30)
หุ่นยนต์ไซบอร์กเพศหญิง
สกอร์เปี้ยน (スコルピオン) (ภาพยนตร์)
แบลงค์บอท (ブランボット) (ภาพยนตร์)
คาร์แมน (カーマン) (ตอนที่ 29 - 30)
หุ่นยนต์ที่ใช้รูปร่างจากพ่อของมาซากิและโคจิ
โทโกะจัง (トコちゃん) (ตอนที่ 35)
M3
จุน (純) (ตอนที่ 38)
หุ่นยนต์รูปร่างคล้ายเด็กชาย เป็นผู้ส่งศาสน์ให้กันกิ๊บสันเพื่อต่อกรกับมาคาเบะ
กองทัพนักฆ่าหุ่นยนต์ (殺し屋ロボット軍団)
มาร์เชค (マチェック)
หุ่นยนต์ต่อสู้ของนีโอกิลด์ ทำหน้าที่ลอบสังหารหุ่นยนต์และใส่ความกันกิ๊บสัน
คาเงมูฉะโรบอท (影武者ロボット)
หุ่นยนต์ตัวแทนของจอร์จ มาคาเบะ

กลุ่มบริษัททาเทวาคิ 
กลุ่มบริษัททาเทวาคิ () เป็นบริษัทของทาเทวาคิ ริวซาบุโร่ซึ่งเป็นประธานบริษัททำธุรกิจต่างๆแต่มีเบื้องหลังเป็นองค์กรมืดโดยผลิดอาวุธสงครามและการกำจัดมนุษย์ภายหลังริวซาบุโร่ได้เป็นบิลโกลดี้จึงได้เปลี่ยนแปลงจากกลุ่มธุรกิจบริษัทของตัวเองมาเป็นองค์กรชั่วร้ายแทน
 ทาเทวาคิ ริวซาบุโร่ (帯刀龍三郎) (ตั้งแต่ตอนที่ 3)
ประธานกลุ่มบริษัททาเทวาคิ ปรากฏตัวหลังจากที่องค์กรกิลด์ถูกทำลาย เป็นคน 2 บุคลิกโดยเมื่อสวมแว่นตาจะเป็นคนที่ไร้เดียงสาจากคำพูดและการกระทำคล้ายๆ เด็กแต่เมื่อถอดแว่นตาจะมีนิสัยโหดร้ายและอำมหิต โดยปกติมักจะชอบอมยิ้มเป็นของโปรดซึ่งจะปรากฏทุกครั้ง
ภายหลังจากที่เซร่าเสียชีวิตริวซาบุโร่ใช้บุคลิกที่โหดเหี้ยมแทน และได้สืบหาข้อมูลเกี่ยวกับ MX-A1 และให้ศาสตราจารย์โทคิซาเนะซึ่งเป็นหนึ่งในทีมที่สร้างหุ่น MX-A1 ดัดแปลงร่างกายตัวเองและสร้างไบโอบอร์กบิลโกลดี้
บิลโกลดี้ (ビルゴルディ) (ตั้งแต่ตอนที่ 31)
หุ่นยนต์ที่เป็นโครงการที่ 2 ของ MX-A1 ที่ชื่อว่า ไบโอบอร์ก โดยทาเทวากิจ้างวานให้ศาสตราจารย์โทคิซาเนะ ทำการดัดแปลงร่างกายของตน โดยใช้รูปร่างแบบเดียวกันกับแจนเปอร์สันรวมถึงอาวุธและความสามารถต่างๆ
เมื่อแปลงร่างเป็นบิลโกลดี้ อุปกรณ์พิเศษที่ชื่อว่าเบรนไวซ์จะติดตั้งอยู่บนศีรษะ ทำให้ความนึกคิดต่างๆทั้งจิตสำนึกและความเป็นมนุษย์ได้ถูกตัดออกกลายเป็นคนที่จิตใจโหดเหี้ยม
ในตอนอวสาน ได้ถูกแจนเปอร์สันใช้แฟลชเบลดแทงกลางหัวใจ ก่อนที่จะบิลโกลดี้จะระเบิดได้พูดว่า "I'll be back." ซึ่งเป็นเหมือนสัญญาว่าเขาจะกลับมาอีก
ในบีไฟเตอร์ บิลโกลดี้ได้ถูกคืนชีพขึ้นมาอีกครั้งโดยแม่มดจากูลและถูกดูดไปรวมร่างกับจากูล และตอนที่จากูลตาย ก็ได้ลากจากูลลงไปนรกพร้อมกับเขาด้วย เพราะว่าแค้นที่ถูกหลอกให้มารวมร่างกับจากูล
เซร่า (セーラ) (ตอนที่ 3 - 25 และ 39)
เลขาของทาเทวาคิทำหน้าที่ในการปลอมตัวและเป็นสปาย เสียชีวิตจากการยิงของลูโกจากแรงระเบิดบาซูก้าขณะที่ยิงลูโก แต่ได้คืนชีพในสภาพร่างโคลนนิ่งและมีพลังพิเศษคือสามารถวิวัฒนาการร่างกายอย่างรวดเร็วและปล่อยพลังจิต แต่สุดท้ายถูกบิลโกลดี้และเลขาทั้ง 2 โจมตีเสียชีวิต
มายะ (マヤ) (ตั้งแต่ตอนที่ 3)
เลขามือขวาของทาเทวาคิ มีทักษะการต่อสู้โดยใช้เกราะสีแดงสลับเงินถนัดต่อสู้ด้านดาบและปีนเป็นหลัก
ซินดี้ (シンディ) (ตั้งแต่ตอนที่ 26)
เลขาของทาเทวาคิคนใหม่ทำหน้าที่แทนเซร่าที่เสียชีวิต มีอาวุธเป็นจำตัวคือหน้าไม้
สตรีทไฟเตอร์ (ストリートファイター) (ตอนที่ 3-4)
กลุ่มนักฆ่าที่ทาเทวาคิจ้างวานมามีสมาชิกด้วยกันถึง 4 คน ได้แก่ บาวน์ตี้คิลเลอร์ แจนโก (バウンティキラー ジャンゴー) นักฆ่าผู้มีความสามารถในการยิงปืนทั้งไรเฟิลและบาซูก้า, เซิน ต้ากวง (珍大光) และ เสี่ยวกวง (珍小光) สองพี่น้องตระกูลเซินจากเมืองจีน ที่มีความสามารถในการลอบสังหาร, ฟูมะนินจา โดกิ (風魔忍者 怒鬼) นักฆ่าผู้มีความสามารถวิชานินจาทั้งอาวุธ และวิชานินจาเรียกสายฟ้าและลม
แองเจิล (エンジェル) (ตอนที่ 15)
ลูโก (ルーゴ) (ตอนที่ 25)
น้องชายของแจนโก
ไซเลนท์ (サイレント) (ตอนที่ 37)
หุ่นยนต์ทำงานใต้ทะเลลึก ถูกทาเทวาคิหลอกใช้โดยคิดว่าแจนเปอร์สันเป็นคนทำลายเจลโซมีน่า ทำให้ไซเลนท์โจมตีแจนเปอร์สันโดยไม่สนใจคำพูดที่เชื่อถือได้
คาเงดะ (影田) (ตอนที่ 41)
สมาชิกของกลุ่มบริษัททาเทวาคิ ทำหน้าที่เป็นใส้ศึกของ SS-N และนีโอกิลด์ เพื่อไม่ให้ขัดขวางในการกำจัดแจนเปอร์สัน
เคย์ (ケイ)

ซูเปอร์ไซเอนส์เน็ตเวิร์ค 
ซูเปอร์ไซเอนส์เน็ตเวิร์ค เป็นองค์กรของกลุ่มนักชีววิทยาผู้ชั่วร้ายโดยการรวบรวมมนุษย์ที่มีพลังพิเศษรูปแบบต่างๆและสร้างสัตว์ประหลาดที่ดัดแปลงจากสัตว์ โดยทำหน้าที่ก่อการร้ายต่างๆ เพื่อให้โลกกลับคืนสภาพสิ่งแวดล้อมเหมือนเดิม มีชื่อย่อว่า SS-N
อายะโนะโคจิ เรย์โกะ (綾小路 麗子)
ผู้นำขององค์กรซูเปอร์ไซเอนส์เน็ตเวิร์คเป็นนักวิทยาศาสตร์หญิง โดยครั้งแรกนั้นปรากฏตัวในชุดนักวิทยาศาสตร์หญิงและใส่แว่นตา ทำหน้าที่ในการบัญชาของนักวิทยาศาตร์ต่างๆ เนื่องจากต้องการจะเปลี่ยนโฉมโลกให้กลับไปสู่ความงดงามตามธรรมชาติ
ในอดีตเรย์โกะเป็นลูกสาวในครอบครัวอายะโนะโคจิที่อาศัยในสถานีอวกาศแห่งหนึ่ง ชื่นชอบต้นไม้และดอกไม้ในโลกมนุษย์จึงใฝ่ฝันที่จะเห็นต้นไม้และดอกไม้ในโลกมนุษย์ แต่ว่าสถานีอวกาศได้เกิดระเบิดขึ้นมาและเรย์โกะถูกส่งไปยังโลกเพียงคนเดียวโดยให้เมล็ดพันธุ์ให้กับเรย์โกะเป็นของต่างหน้า เมื่อไปยังโลกเรย์โกะได้เห็นความสกปรกที่มาจากมลพิษของมนุษย์ที่สร้างขึ้นทำให้โกรธแค้นมนุษย์ที่ทำลายธรรมชาติ ทำให้เรย์โกะตั้งองค์กรซูเปอร์ไซเอนส์เน็ตเวิร์ค ตั้งแต่นั้นมา แต่สุดท้ายเรย์โกะเสียชีวิตลงเนื่องจากผลพวงของพลังจากโชวจูจินทำให้ร่างกายสูญสายไปในที่สุด
โชวจูชิน (超獣神)
ร่างที่เรย์โกะกลายเป็นสุดยอดไบโอมอนสเตอร์มีความสามารถพิเศษคือสามารถปล่อยแก๊สที่สามารถแปรสภาพมนุษย์ให้กลายเป็นปุ๋ยชนิดพิเศษซึ่งสามารถฟื้นฟูดอกไม้ที่เหี่ยวเฉาลง โดยหวังที่จะสร้างโลกขึ้นมาใหม่ในแบบที่เธอเห็นว่าเหมาะสม

ดร.ชินะ (ドクター椎名)
โอซากิ (大崎) (ตอนที่ 13)
ดร.ไซออนจิ (ドクター西園寺)
นักวิทยาศาสตร์แห่ง SS-N เป็นผู้สร้างครีมเปลี่ยนรูปร่างกายของโจ โดยวางแผนหลอกล่อให้แจนเปอร์สันติดกับดักด้วยการใช้ครีมแปลงรูปร่าง
ดร.โคกะ (ドクター甲賀)
นักวิทยาศาสตร์ ผู้สร้างกองทัพไบโอนินจา
ดร.ซันยามะ (ドクター三山)
ดร.โฮราตะ (ドクター洞田)
นักวิทยาศาสตร์ ผู้สร้างมนุษย์ต่างดาวดาเบะ
ดร.คารุเบะ (ドクター軽部)
ไอซ์แมน (アイスマン) / คุโด สึเคโซ (工藤助三) (ตอนที่ 6)
มนุษย์ที่มีพลังพิเศษโดยมีความสามารถในการแช่แข็งวัตถุต่างๆโดยตัวเขานั้นถูกแช่แข็งในโรงงานแห่งหนึ่งอุณหภูมิติดลบทำให้อยู่สถานที่นี้มานานในระยะเวลา 1 ปีทำให้สภาพอุณหภูมิในร่างกายเกิดไม่คงที่และไม่สามารถอยู่ในเมืองที่อากาศร้อนๆได้จึงทำให้อาศัยในที่ความเย็นในที่ต่างๆจึงมีจุดอ่อนคือไม่สามารถอยู่ในความร้อนได้
อิซึมิยะ ไดคิจิ (泉谷大吉) / ไดโคคุเทน (大黒天) (ตอนที่ 10)
อิซึมิยะ โยชินากะ (泉谷中吉) / เอบิสึ (えびす) (ตอนที่ 10)
เท็คโคเฮย์ (鉄鋼兵) (ตอนที่ 13)
จอมโจรแพนเธอร์เลดี้ (怪盗パンサーレディ) (ตอนที่ 19)
จอมโจรหญิงสาวผู้ที่มีพลังเสือดาว สามารถแทรกแซงร่างกายของหุ่นยนต์หรือเครื่องใช้ไฟฟ้า
กองทัพไบโอนินจา (バイオ忍者軍団) (ตอนที่ 20)
เรเรจู (麗麗虫) (ตอนที่ 23)
แมลงดัดแปลงพันธุกรรม สามารถแทรกแซงควบคุมระบบของหุ่นยนต์หรือเครื่องยนต์ต่างๆ
นินเกน โมโดคิ (人間モドキ;มนุษย์โมโดคิ) (ตอนที่ 24)
สิ่งมีชีวิตคล้ายกับมนุษย์แต่มีพละกำลังพิเศษ มีลักษณะต่างกับมนุษย์ทั่วไปคือภายในร่างกายเป็นฟองกรดสีขาวและสามารถฟื้นฟูร่างกาย
เซคิริว (赤竜) (ตอนที่ 41)
สมาชิกของ SS-N เป็นไบโอมอนสเตอร์
คอมมานเดอร์ คุโรคิ (コマンダー黒木) (ตอนที่ 44)
สมาชิกของ SS-N เป็นไบโอมอนสเตอร์ ทำหน้าที่เป็นหัวหน้าหน่วยจู่โจม

เมทัลฮีโร